V skladu s 14. členom Pravilnika o bivanju v dijaških domovih (Ur. list RS, št. 30/2018) določa ravnateljica SŠGT Radenci

**DOMSKA PRAVILA**

**DIJAŠKEGA DOMA SŠGT RADENCI**

1. **SPLOŠNA DOLOČILA**
2. **člen**

Domska pravila Dijaškega doma SŠGT Radenci **določajo** hišni red, pogoje bivanja v dijaškem domu, način plačevanja oskrbnine, pravice in dolžnosti ter disciplinsko odgovornost dijakov in drugih oseb, ki bivajo v njem, način zagotavljanja varnosti in zdravja pri izvajanju dejavnosti v dijaškem domu, merila in postopke podeljevanja nagrad in priznanj in druge zadeve v skladu s tem pravilnikom in drugimi predpisi.

1. **člen**

Domska pravila Dijaškega doma SŠGT Radenci veljajo v dijaškem domu, obdomskih prostorih in povsod, kjer se izvaja vzgojna dejavnost dijaškega doma. Domska pravila Dijaškega doma SŠGT Radenci se smiselno uporabljajo tudi v skladu s Šolskimi pravili Srednje šole za gostinstvo in turizem Radenci.

1. **HIŠNI RED**
2. **člen**

Hišni red dijaškega doma SŠGT Radenci **določa** poslovni čas (čas prihodov, izhodov, obiskov in drugo), urnik aktivnosti in obveznosti dijakov (učenje, obroki, počitek, dežurstvo, druge dejavnosti, nočni čas), pogoje in pravila v zvezi s prenočevanjem, odsotnostjo, zdravjem in podobno, sobni red (razpored in uporaba sob, oprema, čiščenje sob, obiski), način obveščanja in sodelovanja bivajočih v zvezi z zadevami, ki se nanašajo na njih, varovanje objektov, način zagotavljanja zdravja, varnosti in zasebnosti in druge pogoje bivanja za druge osebe.

1. **člen**

 (čas prihodov, izhodov, obiskov in drugo)

Dijaški dom je odprt vse dni pouka oz. v skladu s šolskim koledarjem. Prihod v dom je ob nedeljah oz. dan pred začetkom pouka med 18. in 21. uro, odhod iz doma pa ob petkih oz. zadnji dan pouka v tednu do 15.30 ure oz. po dogovoru s šolo.

Ob vikendih je dom za dijake zaprt. Dijaki lahko v izjemnih primerih zaradi šolskih obveznosti tudi prenočijo ob predhodnem dogovoru med domom, starši in šolo. Svojo namero morajo sporočiti vzgojitelju ali vodstvu šole vsaj tri dni prej. Za dijake, ki ostajajo v dijaškem domu čez vikend je prehrana organizirana po dogovoru.

Za vsak izhod v prostem času mora dijak obvestiti vzgojitelja. Izhodi med učnimi urami niso dovoljeni, razen v izjemnih primerih v dogovoru z vzgojiteljem. Večerni izhodi dijakov so dovoljeni do 21. ure. Vsi izhodi se pisno evidentirajo.

Na posebno željo dijaka so daljši izhodi in izhod iz dijaškega doma izven Radencev za opravljanje zasebnih aktivnosti v prostem času in tudi v času organiziranih vzgojno-izobraževalnih dejavnosti v domu (učne ure) možni le na podlagi predhodnega pisnega ali ustnega dovoljenja staršev.

Vstop v sobo je dovoljen samo dijakom, ki v njej živijo oz. bivajo v domu. Obiski v sobah so praviloma omejeni na sorodnike in so dovoljeni le z vednostjo vzgojitelja. Dijakom, ki ne bivajo v domu, je vstop v sobo dovoljen le v soglasju s stanovalci in v njihovi navzočnosti ter po predhodni odobritvi vzgojitelja.

Obiski so dovoljeni najdlje do 20. ure. V času učnih ur so obiski dovoljeni le izjemoma.

1. **člen**

(urnik aktivnosti in obveznosti dijakov)

|  |  |
| --- | --- |
|  | Urnik aktivnosti: |
| 6.00 | bujenje |
| 6.10-7.00 | zajtrk  |
| 7.05-14.15 | pouk oz. aktivnosti v šoli |
| 13.30-14.30 | kosilo |
| 15.30- 17.30 | učne ure (v učilnici ali sobi) |
| 18.00-18.30 | večerja |
| 18.30-21.00 | prosti čas, interesne dejavnosti |
| 21.30-22.00 |  priprava na nočni počitek |
| 22.00-6.00 | nočni počitek |

V posebnih primerih se bujenje organizira prej, prav tako pa zajtrk in odhod na avtobus oz. v šolo.

Učenje poteka po dogovoru z vzgojitelji v sobah ali učilnicah.

Vzgojitelji mesečno spremljajo učni uspeh dijakov. Za tiste dijake, ki so v šoli neuspešni (negativne ocene oz. neizpolnjene obveznosti), se organizirajo dodatne učne ure po dogovoru z dijaki. Izhodi teh dijakov so omejeni do 20. ure.

V času učnih ur mora biti v vseh prostorih doma tišina.

Po 22. uri se dijaki po predhodni odobritvi vzgojitelja, ki to pisno evidentira, lahko učijo v svoji sobi ob soglasju sostanovalca in sicer najdlje do 23. ure. Nočni varnostnik je dolžan upoštevati pisna navodila vzgojitelja.

Dijaki lahko v prostem času v skupnih prostorih gledajo TV, vendar le do 21.45 ure, če to pravočasno sporočijo vzgojitelju, ki s tem seznani nočnega varnostnika.

Izjemoma se čas lahko podaljša (posebne vzgojne oddaje, športni in kulturni dogodki …).

Domske in druge kulturne prireditve, ki so organizirane v večernem času, praviloma trajajo do 22. ure. Vzgojitelj oz. nočni varnostnik v teh primerih poskrbi, da so dijaki v sobah pripravljeni za nočni počitek najkasneje ob 22.30 uri.

Čez dan, v času bivanja dijakov v domu, skrbijo za red in mir zaposleni delavci doma in šole ter učitelji, ki imajo pouk v učilnicah dijaškega doma. Vzgojna dejavnost se prične s prihodom vzgojitelja ob 14. uri.

Učitelji oz. vzgojitelji dežurajo v šoli in dijaškem domu po potrebi in razporedu, ki se pripravi glede na urnik učitelja. Dežurstvo učiteljev oz. vzgojiteljev poteka v skladu s šolskim koledarjem.

V nočnem času za red in mir ter varnost dijakov skrbi nočni varnostnik.

1. **člen**

(pogoji in pravila v zvezi s prenočevanjem, odsotnostjo, zdravjem in podobno)

V nočnem času, od 22. ure do 6.00 ure, je za vse dijake doma nočni počitek. V vseh sobah in skupnih prostorih doma mora biti tišina. Vstop dijakov v druge sobe oz. na drugi oddelek doma je po 22. uri prepovedan.

V nočnem času za red in mir ter varnost dijakov skrbi nočni varnostnik. Nočni varnostnik upošteva navodila vzgojiteljev, beleži kršitelje nočnega miru in dokumentacijo preda vzgojitelju.

Če se dijak ne vrne v dom do 21. ure mora vzgojitelj oz. nočni varnostnik obvestiti starše in preveriti vzrok odsotnosti.

Dijak v primeru bolezni oz. slabega počutja ponoči obvesti varnostnika, čez dan pa vzgojitelja, učitelja ali drugega zaposlenega delavca doma oz. šole.

Dijaka se napoti k zdravniku, pokliče starše ali pa pokliče dežurnega zdravnika. Dijaka se vpiše v knjigo bolnikov, na osnovi katere mu vzgojitelj opraviči odsotnost od pouka.

1. **člen**

(razpored in uporaba sob, oprema, čiščenje sob, obiski)

Dijak se lahko vseli v dodeljeno sobo praviloma dan pred začetkom šolskega leta med 18. in 21. uro oz. v skladu z dogovorom pogodbenih strank. Pripadajočo opremo in stvari v sobi dobi dijak prvi dan nastanitve v domu.

Šola med šolskim letom v nezasedenih nastanitvenih zmogljivostih dijaškega doma opravlja dodatno turistično dejavnost. Dijak se je dolžan preseliti v drugo sobo, kadar to zahteva narava obnovitvenih oz. vzdrževalnih del, ekonomičnost poslovanja, izrečen disciplinski ukrep, turistična dejavnost, športne, kulturne in druge prireditve ali višja sila. V času počitnic oz. pouka prostih dneh dijaki izjemoma, zaradi turistične dejavnosti, izpraznijo sobe.

V času do 23. ure lahko dijaki v sobi uporabljajo računalnik, mobilne telefone in glasbene aparate tako, da ne motijo prebivalcev drugih sob. Vzgojitelj oz. nočni varnostnik ne sme dijaku odtujiti računalnika, mobilnega telefona ali glasbenega aparata. Vzgojitelj oz. nočni varnostnik kršitev dijaka zabeleži, nato pa se ukrepa v skladu s postopki o vzgojnem ukrepanju.

V dijaškem domu se upoštevajo normativi, standardi in drugi predpisi, ki se nanašajo na zagotavljanje varnosti zdravja stanovalcev in zaposlenih. Dijak je dolžan skrbeti za osebno higieno in higieno bivalnih prostorov, s čimer prispeva k zdravju in dobremu počutju. Vsak stanovalec odgovarja za red in čistočo ter estetski videz doma.

V ta namen so v domu organizirana dežurstva in akcije za urejanje sob, skupnih prostorov in okolice doma.

Iz varnostnih, vzgojnih in higiensko-zdravstvenih razlogov lahko vzgojitelj oz. ravnateljica ob prisotnosti dijaka pregleda sobo, omare in druge predmete.

Dijaki dežurajo v domu kadar se za to izkaže potreba in po nalogu vzgojitelja. Redno, vsakodnevno dežurstvo se ne izvaja.

Vsi dijaki dijaškega doma, vzgojitelji in zaposleni so vedno in povsod v domu odgovorni:

* + za red in čistočo v domskih prostorih,
	+ da opozarjajo in skrbijo, da so sobe pospravljene,
	+ pazijo, da ne pride do okvar in poškodb domskega premoženja - če se ugotovijo nepravilnosti ali poškodbe se to sporoči vzgojitelju, nočnemu varnostniku oz. zaposlenim delavcem doma.
1. **člen**

(sobni red)

Vsi dijaki imajo enake pravice in dolžnosti:

* v sobo se dijaki vselijo po razporedu. Sobo lahko zamenjajo le v dogovoru z vzgojiteljem;
* opreme in pohištva v sobi ni dovoljeno premikati;
* v sobah in učilnicah v času učnih ur so dijaki v sobnih copatih, zunaj dijaškega doma pa v obutvi, primerni za zunaj;
* čevlje oz. drugo obutev odlagajo dijaki v garderobnih omaricah, ki so na vsakem oddelku;
* sobe dijaki čistijo dnevno, odnašajo smeti in skrbijo, da je soba vedno urejena in čista;
* generalno čiščenje sob je enkrat mesečno (dan pred odhodom domov, praviloma v četrtek);
* urejenost sob in skupnih prostorov dnevno preverja vzgojitelj;
* plakate v sobah, fotografije in druge okraske je dovoljeno lepiti oz. pripenjati tako, da se ne uničujejo stene, omare in zidne obloge;
* sobe morajo biti estetsko urejene, v skladu s splošno veljavnimi kulturnimi normami in sprejemljive za vse prebivalce v sobi;
* hrane, jedilnega pribora, posode in kozarcev se ne sme nositi iz jedilnice;
* v sobah je brezžični dostop do interneta, ki ga dijaku odobri vzgojitelj oz. nočni varnostnik. Pri uporabi interneta je prepovedano: profitno delovanje, neupoštevanje navodil vzgojiteljev, nočnega varnostnika in drugih delavcev doma, nepooblaščeno nalaganje programov, vdor v sistem;
* nameščanje in uporaba grelnih, hladilnih in kuhalnih naprav v sobah ni dovoljena;
* posteljnina se menja vsakih štirinajst dni oz. po dogovoru tudi prej;
* dijaki lahko uporabljajo domske prostore in zunanje površine v skladu z namenom, pri tem morajo varovati domsko premoženje pred okvarami in poškodbami in zapustiti prostore urejene in očiščene;
* če dijak poškoduje inventar kjerkoli v domu, mora poškodbo javiti vzgojitelju. V skladu s predpisi o odškodninski odgovornosti (Obligacijski zakonik) dijak doma odgovarja za škodo, ki jo povzroči naklepno ali iz malomarnosti, in sicer najmanj v višini ugotovljene škode in glede na stopnjo odgovornosti. V primeru, če se povzročitelja škode ne odkrije, stroške popravila in odprave škode pokrijejo vsi dijaki doma oz. šole (v primerih, ko poteka pouk v učilnicah dijaškega doma) z enakomerno porazdelitvijo stroškov na posameznika (glej tudi: Odškodninska odgovornost, poglavje V);
* dijak je dolžan prijaviti tudi vse vidne okvare, poškodbe ali izrabljenost inventarja, napeljav in drugih naprav v sobah in v drugih prostorih, ki jih opazi;
* dijak je dolžan upoštevati navodila o požarni varnosti ter zasilnih izhodih, ki so označeni v domu;
* dijak je dolžan upoštevati predpise o varnosti in zdravju pri delu;
* izgubljeni ključ sobe se nadomesti z novo sistemsko ključavnico in tremi ključi, kar plača tisti, ki je ključ izgubil;
* vsak dijak ima ključ svoje sobe. Iz varnostnih razlogov mora sobo zaklepati;
* za osebno lastnino dijakov doma, dom ne odgovarja;
* obiski (glej 4. člen Domskega reda).
1. **člen**

(način obveščanja in sodelovanja bivajočih v zvezi z zadevami, ki se nanašajo na njih)

Dom obvešča dijake doma preko vzgojiteljev, oglasnih desk, dežurnih dijakov, predstavnikov dijakov in preko spleta.

Starše se seznanja z domsko problematiko, učno in vzgojno problematiko na skupnih govorilnih urah, roditeljskih sestankih in individualni govorilni urah vzgojiteljev.

1. **člen**

(varovanje objektov, način zagotavljanja zdravja, varnosti in zasebnosti)

V sobah ni dovoljeno priklapljati TV-naprav, kuhalnikov, grelnih naprav, spajkal, neatestiranih luči ter drugih predmetov, s katerimi bi ogrožali varnost, zdravje in življenje ljudi.

V času pouka, od 7.05 do 14. 15 oziroma glede na urnik posameznega dijaka, so oddelki lahko zaklenjeni in dijaki se ne smejo zadrževati v sobah, razen v primeru zdravstvenih težav oz. posebnega dovoljenja.

Vsakokrat pred odhodom domov oz. dnevno, ko dijaki zapuščajo sobo za daljši čas, je stanovalec, ki zapusti sobo zadnji, dolžan zapreti okno oziroma spustiti žaluzijo (nevarnost neurja, zunanji videz doma), izklopiti vse električne naprave, ugasniti luči …

Način zagotavljanja varnosti in zdravja pri izvajanju dejavnosti v dijaškem domu je podrobneje opredeljen v VI. poglavju domskega reda.

1. **člen**

(varstvo osebnih podatkov in zasebnost dijakov)

Pri izvajanju domske dejavnosti je šola dolžna zagotavljati varovanje osebnih podatkov dijaka in njegovo zasebnost v skladu s predpisi. Vzgojitelji lahko pri neposrednem izvajanju svojih pristojnosti oziroma nalog v skladu z vzgojnim programom oziroma drugimi dejavnostmi doma vstopajo v sobo dijaka ob upoštevanju dijakove zasebnosti. Druge osebe oziroma obiskovalci lahko z vednostjo vzgojitelja vstopijo v dijakovo sobo le, če to dijak sam dovoli.

1. **POGOJI BIVANJA V DIJAŠKEM DOMU**
2. **člen**

V Dijaškem domu SŠGT Radenci lahko biva vsaka oseba, ki ima status dijaka in je sprejeta v dom v skladu s pogoji in postopki, določenimi v Pravilniku o bivanju v dijaških domovih.

1. **člen**

V dijaškem domu SŠGT Radenci se lahko v nezasedene nastanitvene zmogljivosti nastani tudi osebe, ki nimajo statusa, tako da se zagotovi nemoteno bivanje in izvajanje pravic ter obveznosti dijakov v dijaškem domu v skladu s predpisi.

Oddelki v domu, v katere se namesti druge osebe, so praviloma ločeni od oddelkov, v katerih so nastanjeni dijaki dijaškega doma.

1. **člen**

(sklenitev nastanitvene pogodbe)

SŠGT Radenci sklene nastanitveno pogodbo z vsakomer, kogar sprejme v dijaški dom, praviloma pred nastanitvijo. Pogodba se za dijake sklene za posamezno šolsko leto in najdlje za obdobje trajanja izobraževalnega programa oz. statusa dijaka.

S pogodbo pogodbene stranke urejajo medsebojne pravice in obveznosti, ki se nanašajo na pogoje bivanja v dijaškem domu, ceno oskrbnine (nastanitev in prehrano) oz. druge stroške bivanja in način plačevanja oskrbnine in teh stroškov ter druge medsebojne pravice in obveznosti v zvezi z nastanitvijo dijaka v dijaškem domu.

1. **člen**

(pogoji bivanja za druge osebe)

Drugim osebam, ki so nastanjene v domu, je prepovedano vstopati na oddelek, kjer bivajo dijaki. Pogoji bivanja za druge osebe se podredijo pravilom, ki veljajo za dijake. Prihodi v dom za druge osebe časovno niso omejeni. O uri prihoda se druge osebe dogovorijo z vzgojiteljem oz. nočnim varnostnikom.

Pogoje bivanja za druge osebe natančneje določa pogodba o uporabi sob oz. pogoji in pravila bivanja ter domske informacije za goste (posebej so objavljena na oglasni deski doma).

1. **člen**

Dijak se med šolskim letom lahko izpiše iz doma le s soglasjem staršev oziroma zakonitih zastopnikov. Izpisne pogoje za dijake opredeljuje Nastanitvena pogodba.

1. **OSKRBNINA IN NAČIN PLAČEVANJA OSKRBNINE**
2. **člen**

Z oskrbnino se krijejo stroški za prehrano in nastanitev v dijaškem domu. Izhodiščna cena oskrbnine je določena v skladu z 11. členom Pravilnika o bivanju v dijaških domovih.

1. **člen**

Po izhodiščni ceni oskrbnine se obračunavajo stroški za bivanje dijaka v dvoposteljni sobi (skupaj bivata dva dijaka oz. dijakinji).

Oskrbnina je višja od izhodiščne cene za 10%, če dijak biva v sobi sam, kar se šteje za nadstandardno storitev.

1. **člen**

Stroški nastanitve in prehrane se zaračunavajo za vse dneve pouka v šolskem letu v skladu s šolskim koledarjem in jih dijak plačuje mesečno do 20. v mesecu za tekoči mesec oz. do dneva, navedenega na položnici (računu). Oskrbnina se obračunava akontacijsko od prvega do zadnjega dne predvidene prisotnosti v skladu s šolskim koledarjem v tekočem mesecu.

Mesečna oskrbnina se zmanjša za stroške nabave vrednosti živil za vse dni odsotnosti, če dijak napove odsotnost vsaj dan prej, in sicer do 12. ure. Odjave hrane se upoštevajo za pretekli mesec. Posameznih obrokov ni možno odjavljati.

Šola zaračuna zakonske zamudne obresti in stroške opomina za obveznosti iz naslova oskrbnine, ki niso poravnane pravočasno. V primeru zamude več kot 60 dni, lahko šola vloži predlog za izterjavo neplačanega zneska pri pristojnem sodišču.

Način plačevanja oskrbnine in obveznosti pogodbenih strank podrobneje ureja Nastanitvena pogodba

1. **člen**

Druge osebe, ki bivajo v domu, plačujejo ekonomsko oskrbnino po ceniku, ki ga določi Svet SŠGT Radenci. Bivanje drugih oseb za daljši čas se lahko uredi tudi s Pogodbo o uporabi sob.

**V. PRAVICE IN DOLŽNOSTI TER DISCIPLINSKA ODGOVORNOST DIJAKOV IN DRUGIH OSEB, KI BIVAJO V NJEM**

1. **člen**

 (pravice dijakov)

 Dijak ima v dijaškem domu pravico do:

* uporabe sobe in opreme v sobi ter drugih pogojev bivanja, določenih v skladu z normativi in standardi bivanja v dijaškem domu ter domskimi pravili,
* prehrane, učenja in prostega časa ter vzgojne obravnave,
* zagotovitve zasebnosti in osebne varnosti,
* uporabe materialnih sredstev, namenjenih vzgoji in izobraževanju,
* nočnega počitka in miru ter drugih pogojev za učenje v skladu z normativi in s standardi bivanja v dijaškem domu ter z domskimi pravili,
* delovanja pri organiziranih skupnih dejavnostih,
* udeležbe in sodelovanja na vseh prireditvah in drugih aktivnostih,
* prilagoditve pogojev bivanja glede na posebne potrebe,
* pravočasne in objektivne informacije v zvezi z njim,
* varnosti in zaščite pred vsemi oblikami nasilja,
* spoštljive obravnave v skladu z zakonom, mednarodnimi predpisi o človekovih in otrokovih pravicah, s splošnimi pravili vedenja ter z drugimi civilizacijskimi vrednotami.
1. **člen**

 (dolžnosti dijakov)

Dolžnosti dijakov v času bivanja v dijaškem domu so:

* da upoštevajo določila pravilnika in domska pravila,
* da redno in pravočasno obiskujejo učne ure in druge oblike organiziranega dela v skladu z domskimi pravili,
* da redno in pravočasno opravljajo svoje obveznosti, določene z domskimi pravili,
* da dijakov in delavcev dijaškega doma in SŠGT Radenci ne motijo pri delu,
* da ravnajo v skladu z navodili in odločitvami vzgojiteljev ter drugih pristojnih organov SŠGT Radenci, v sklopu katere deluje dijaški dom,
* da skrbijo za lastno zdravje in varnost in ne ogrožajo zdravja in varnosti ter telesne in duševne integritete drugih,
* da upoštevajo navodila in pravila za zagotavljanje požarne varnosti in zdravja pri dejavnostih, pri katerih sodelujejo,
* da pri svojem ravnanju upoštevajo predpise, medsebojne pravice in obveznosti ter spoštujejo splošna pravila vedenja in civilizacijske vrednote,
* da se spoštljivo vedejo do dijakov, vzgojiteljev in drugih oseb,
* da skrbijo za urejenost in čistost sobe, dijaškega doma in domskega okolja,
* da sooblikujejo ugled dijaškega doma in okolja, v katerem bivajo.
1. **člen**

 (prepovedi)

V dijaškem domu, obdomskih prostorih in povsod, kjer se izvaja vzgojna dejavnost doma je prepovedano:

* nasilno (verbalno, psihično, fizično ali spolno) vedenje,
* izvajanje nasilnih načinov uvajanja novincev v dijaški dom,
* prinašanje, posedovanje, ponujanje, prodajanje, omogočanje, uživanje alkohola in drugih drog,
* kajenje,
* prihajanje in prisotnost pod vplivom alkohola ali drugih drog,
* prinašanje, posedovanje in uporaba predmetov in sredstev, ki lahko ogrožajo varnost in zdravje ljudi in premoženja,
* ogrožanje varnosti in zdravja drugih ter svojega,
* ogrožanje življenja živali in rastlin,
* onesnaževanje oziroma uničevanje žive in nežive narave,
* kakršnakoli druga dejanja oziroma opustitve, ki povzročajo škodo dijaku ali drugim oziroma ogrožajo ljudi, naravo, okolje, stvari in premoženje,
* fotografiranje ali kakršnokoli snemanje v prostorih dijaškega doma ali izven doma v prostem času in času organiziranega izvajanja vzgojne dejavnosti brez soglasja in dovoljenja vzgojitelja,
* uporaba mobilnega telefona pri učnih urah, objava fotografij, video ali kakršnihkoli drugih vsebin posnetih v dijaškem domu ali izven doma brez soglasja in dovoljenja vzgojitelja,
* obnašanje v nasprotju z določili Pravilnika o bivanju v dijaških domovih, z Domskimi pravili in navodili vzgojiteljev in zaposlenih v dijaškem domu ter učiteljev SŠGT Radenci.
1. **člen**

 (odgovornost dijakov)

Dijak je odgovoren za izpolnjevanje obveznosti in odgovarja za kršitve dolžnosti, pravil in prepovedi, določenih s Pravilnikom o bivanju v dijaških domovih in z Domskimi pravili.

Za storjene kršitve se dijaku izrečejo vzgojni ukrepi (opomin ali ukor) in določi povrnitev povzročene škode.

Odgovornost dijakov opredeljuje tudi nastanitvena pogodba.

1. **člen**

 (odgovornost drugih oseb)

Odgovornost drugih oseb opredeljuje pogodba o uporabi sob oz. pogoji in pravila bivanja ter domske informacije za goste.

1. **člen**

 (kršitve)

Dijaku doma se lahko izreče opomin ali ukor zaradi naslednjih kršitev:

* neprimeren odnos do dijakov, delavcev doma in drugih,
* neprimeren odnos do domskega in drugega premoženja,
* neupoštevanje predpisov in domskih pravil.
1. **člen**

 (izključitev iz doma)

Izključitev iz dijaškega doma se lahko izreče za najtežje kršitve:

* ogrožanje svojega življenja ali zdravja oziroma življenja ali zdravja drugih, ki ima ali bi lahko imelo za posledico težjo telesno poškodbo oziroma težje duševne motnje,
* namerno uničenje oziroma poškodovanje domskega, šolskega ali drugega premoženja, s katerim je povzročena večja materialna škoda,
* vdor v varovani podatkovni sistem, s katerim je bila povzročena škoda ali pridobljena korist,
* uničenje ali ponarejanje domske dokumentacije,
* posedovanje predmetov oziroma sredstev, ki ogrožajo varnost, življenje in zdravje ljudi ali varnost premoženja,
* posedovanje, ponujanje ali prodajanje prepovedanih drog,
* posedovanje, ponujanje ali prodajanje alkohola,
* prisotnost pod vplivom alkohola ali prepovedanih drog oziroma uživanje alkohola ali prepovedanih drog.
1. **člen**

 (alternativni ukrepi)

Vzgojni ukrepi so v skladu z 32. členom Pravilnika o bivanju v dijaških domovih lahko tudi alternativni, o čemer se z vsebino in načinom izvrševanja seznani dijaka in starše. Če dijak z določenim alternativnim ukrepom ne soglaša ali ga ne izvrši na določen način in v določenem roku, se mu izreče vzgojni ukrep.

1. **člen**

 (postopek vzgojnega ukrepanja)

Postopek vzgojnega ukrepanja vodi vzgojitelj dijaškega doma.

Za uvedbo in vodenje postopka vzgojnega ukrepanja po Pravilniku o bivanju v dijaških domovih je pristojen vzgojitelj.

Za uvedbo in vodenje postopka vzgojnega ukrepanja ter izrek ukrepa zaradi kršitev, za katere se v skladu z zakonodajo lahko izreče izključitev iz dijaškega doma, je pristojen ravnatelj.

Izključitev iz doma traja do konca šolskega leta, če pa je bil dijaku ukrep izrečen mesec dni ali manj pred iztekom pouka v skladu s šolskim koledarjem, lahko izključitev traja še največ do konca naslednjega šolskega leta. Izključitev iz šole se lahko izreče tudi pogojno kot jo določa zakonodaja.

1. **člen**

 (odškodninska odgovornost)

Dijaki ter druge osebe, ki bivajo v domu, ter dijaki SŠGT Radenci (kadar se odvija pouk v dijaškem domu oz. v času malice) so odgovorni za škodo, ki jo povzročijo naklepno ali iz malomarnosti, v skladu s predpisi o odškodninski odgovornosti (Obligacijski zakonik). Obseg škode in odgovornosti za njo ugotovi komisija (vzgojitelj, vodstvo šole, hišnik, drugi zaposleni delavci doma), če ni z drugimi predpisi drugače določeno.

Za nastalo škodo v posamezni sobi so odgovorni dijaki, ki bivajo v njej. V skupnih  prostorih doma - oddelka se škoda zaračuna ugotovljenemu povzročitelju. V primeru, če se povzročitelja škode ne odkrije, stroške popravila in odprave škode pokrijejo vsi dijaki doma z enakomerno porazdelitvijo stroškov na posameznika.

Odškodninsko odgovornost dijakov šole podrobneje opredeljujejo Šolska pravila SŠGT Radenci.

1. **člen**

 (varstvo pravic)

Dijak lahko poda zahtevo za varstvo pravic (pritožbo), če meni, da so določene odločitve v zvezi s sprejemom, bivanjem, plačevanjem oskrbnine, vzgojnim ukrepanjem in v drugih primerih v nasprotju z določbami zakona, Pravilnika o bivanju v dijaških domovih, nastanitvene pogodbe in domskih pravil neutemeljene oziroma nepravilne.

**VI. NAČIN ZAGOTAVLJANJA VARNOSTI IN ZDRAVJA PRI IZVAJANJU DEJAVNOSTI V DIJAŠKEM DOMU**

1. **člen**

Šola skrbi za varnost in zdravje dijakov v dijaškem domu z upoštevanjem normativov, standardov in drugih predpisov, ki urejajo varnost in zdravje pri delu, od dijakov pa zahteva upoštevanje pravil varnosti in zdravja pri delu, navodil vzgojiteljev in drugih delavcev doma za varno delo, ustrezno opremo pri športnih in drugih tekmovanjih, na ekskurzijah in drugih prireditvah v organizaciji doma.

1. **člen**

Dijaki so dolžni upoštevati vse varnostne ukrepe. Za nesreče, ki bi se zgodile v dijaškem domu, na domskih površinah, pri športnih in drugih tekmovanjih ali strokovnih ekskurzijah in drugih prireditvah zaradi neupoštevanja le-teh, šola ni odgovorna.

1. **člen**

V dijaškem domu se s preventivnim delovanjem v obliki predavanj, razstav,  dejavnosti, zabave, nadzorom, svetovanjem ... osvešča dijake o zdravem načinu življenja, prehranjevanja …, usmerja se jih v zdravo in ustvarjalno preživljanje prostega časa, skrbi za zdrave socialne odnose in duševno ravnovesje. Vzgojitelji nudijo dijaku oporo in svetovanje v osebnih stiskah.

1. **člen**

V času bivanja dijakov v dijaškem domu šola priskrbi nujno zdravstveno pomoč s strani zdravstvenih služb.

1. **člen**

Šola dijaku zagotavlja nastanitev in prehrano v dijaškem domu ter izvaja vzgojno dejavnost po vzgojnem programu s pedagoškim nadzorom in z organizacijo pomoči pri učenju ter možnostjo aktivnega preživljanja prostega časa.

**VII. MERILA IN POSTOPKI PODELJEVANJA NAGRAD IN PRIZNANJ**

1. **člen**

Ta pravila urejajo sistem nagrajevanja dijakov dijaškega doma.

1. **člen**

(pohvale, nagrade, priznanja)

Pohvale, nagrade in druga priznanja se podeljujejo dijakom dijaškega doma za prizadevno delo v domu ali izven doma.

1. **člen**

 (pohvale)

Pohvale so lahko ustne ali pisne in se podeljujejo za uspešno ter prizadevno delo v domu pri enkratni ali kratkotrajni aktivnosti.

1. **člen**

 (priznanja)

Priznanja se podeljuje za doseganje vidnih rezultatov na tekmovanjih in srečanjih dijakov, sodelovanje pri promociji doma, humanitarni dejavnosti, projektih …

1. **člen**

 (nagrade)

Nagrade, ki so praviloma knjižne ali v obliki praktičnih daril ali udeležbe na nagradnih izletih in podobno, se podeljujejo za doseganje izjemnih rezultatov pri domskih in izven domskih dejavnostih, ki so organizirane na lokalnem, državnem ali mednarodnem nivoju, za odličen uspeh, ki ga dijak doseže v šoli, za izjemne rezultate na maturi, zaključnem izpitu, projektih, tekmovanjih …

1. **člen**

 (podelitev)

Pohvale, priznanja in nagrade predlagajo strokovni delavci doma, dijaki in drugi. O vrsti pohvale, priznanja oz. nagrade in načinu njene podelitve odloči učiteljski zbor SŠGT Radenci na predlog vzgojiteljev doma, z večino glasov vseh prisotnih članov.

1. **člen**

(vodenje dokumentacije)

Dijaški dom v skladu z zakonodajo dokumentira postopke izrekanja pohval, priznanj in nagrad, o čemer sestavi dokumentacijo, v kateri so podatki o izrečenih pohvalah, priznanjih ali pridobljenih nagradah, opis razlogov zaradi katerih so bile izrečene in način podelitve.

**VIII. PREHODNE IN KONČNE DOLOČBE**

1. **člen**

Naloge vzgojitelja v smislu teh Domskih pravil lahko opravlja tudi drugi pooblaščeni delavec SŠGT Radenci, katerega s posebnim pisnim ali ustnim pooblastilom pooblasti ravnateljica šole.

Za vsa ostala vprašanja, ki se nanašajo na Domska pravila dijaškega doma SŠGT Radenci, se uporablja neposredno Pravilnik o bivanju v dijaških domovih (Ur. list RS, št. 30/2018) in drugi predpisi v skladu z zakonodajo.

1. **člen**

Ta pravila začnejo veljati 1. 10. 2018. Z dnem uveljavitve teh Domskih pravil prenehajo veljati Domska pravila dijaškega doma SŠGT Radenci, sprejeta 1. 10. 2010.

Radenci, 22. 10. 2018

 Ravnateljica:

 Janja Prašnikar Neuvirt, prof. mat.